xml version="1.0" encoding="UTF-8"?


Jurnalul Oficial C 221/2023


| | | |
| --- | --- | --- |
| | | ISSN 1977-1029 |
| Jurnalul Oficial al Uniunii Europene | | C 221 |
| European flag | | |
| Ediţia în limba română | Comunicări şi informări | Anul 66 22 iunie 2023 |

---

| | | |
| --- | --- | --- |
| Cuprins | | Pagina |
| | IV   Informări | |
| | INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE | |
| | Parlamentul European | |
| 2023/C 221/01 | [Reuniunea plenară a COSAC LXIX – Stockholm, 14-16 mai 2023 – Contribuția celei de a LXIX-a COSAC](http://publications.europa.eu/resource/uriserv/OJ.C_.2023.221.01.0001.01.RON.xhtml) | [1](#C_2023221RO.01000101.doc) |

---

| | |
| --- | --- |
| RO | |

---

IV Informări

INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Parlamentul European

| | | | |
| --- | --- | --- | --- |
| 22.6.2023 | RO | Jurnalul Oficial al Uniunii Europene | C 221/1 |

---

REUNIUNEA PLENARĂ A COSAC LXIX

Stockholm, 14-16 mai 2023

Contribuția celei de a LXIX-a COSAC

(2023/C 221/01)

Ucraina

| | | |
| --- | --- | --- |
| | 1. | COSAC salută sprijinul prompt și solidaritatea de neclintit de care a dat dovadă comunitatea internațională față de Ucraina începând din februarie 2022, când Rusia și-a intensificat agresiunea militară neprovocată și nejustificată împotriva Ucrainei transformând-o într-o invazie pe scară largă. Se bucură și de unitatea puternică de care a dat dovadă Uniunea Europeană în acest sens. |

| | | |
| --- | --- | --- |
| | 2. | COSAC invită UE și statele sale membre să continue să ofere asistență politică, financiară, tehnică, militară și umanitară Ucrainei, respectând, în același timp, caracterul specific al politicii de securitate și apărare a anumitor state membre. COSAC recunoaște amenințările continue la adresa securității în regiunea Mării Negre și contribuie la consolidarea rezilienței societății în Republica Moldova. |

| | | |
| --- | --- | --- |
| | 3. | COSAC condamnă, în termenii cei mai fermi, invazia pe scară largă a Ucrainei de către Rusia, ceea ce reprezintă o încălcare flagrantă a Cartei Organizației Națiunilor Unite. De asemenea, COSAC condamnă implicarea Belarusului în agresiunea militară a Rusiei. COSAC subliniază că politica de sancțiuni a UE continuă să fie o măsură eficace de descurajare atât pentru Rusia, cât și pentru Belarus. |

| | | |
| --- | --- | --- |
| | 4. | COSAC își confirmă sprijinul ferm pentru independența, suveranitatea și integritatea teritorială a Ucrainei în cadrul frontierelor sale recunoscute pe plan internațional. |

| | | |
| --- | --- | --- |
| | 5. | COSAC reiterează contribuția reuniunii COSAC LXVIII de la Praga și solicită încetarea imediată și necondiționată a acțiunilor militare ilegale ale Rusiei și retragerea tuturor forțelor și echipamentelor militare ruse de pe teritoriul Ucrainei. |

| | | |
| --- | --- | --- |
| | 6. | COSAC subliniază importanța rezoluției Adunării Generale a ONU referitoare la principiile Cartei Organizației Națiunilor Unite care stau la baza unei păci cuprinzătoare, juste și de durată, cu respectarea deplină a independenței și suveranității teritoriale a Ucrainei. |

| | | |
| --- | --- | --- |
| | 7. | COSAC salută și sprijină activitatea tuturor actorilor care contribuie la refacerea, redresarea și reconstrucția Ucrainei. COSAC salută lucrările în curs în ceea ce privește utilizarea activelor înghețate și blocate rusești pentru a sprijini reconstrucția Ucrainei. |

| | | |
| --- | --- | --- |
| | 8. | COSAC solicită tuturor actorilor relevanți implicați să includă o perspectivă a egalității de gen în toate eforturile de reconstrucție, pace și securitate. |

| | | |
| --- | --- | --- |
| | 9. | COSAC subliniază importanța crucială a consolidării continue a democrației parlamentare pluraliste și favorabile incluziunii, a respectării drepturilor omului, inclusiv a drepturilor minorităților naționale, a statului de drept și a independenței sistemului judiciar. |

| | | |
| --- | --- | --- |
| | 10. | COSAC subliniază că este important ca toți cei care au ordonat, au comis sau au participat la crime de război sau la alte crime extrem de grave în legătură cu războiul de agresiune al Rusiei împotriva Ucrainei să fie trași la răspundere și sprijină pe deplin ancheta Curții Penale Internaționale în Ucraina. |

| | | |
| --- | --- | --- |
| | 11. | COSAC salută eforturile de instituire a unui mecanism judiciar adecvat pentru anchetarea și urmărirea penală a persoanelor care au participat la crime de agresiune în Ucraina. În acest sens, COSAC salută începerea activității bazei de date care cuprinde probe privind cele mai grave infracțiuni internaționale (CICED) și înființarea unui nou Centru internațional pentru urmărirea în justiție a crimei de agresiune împotriva Ucrainei (ICPA) în cadrul Eurojust. COSAC sprijină punerea deplină în aplicare a principiului jurisdicției universale în statele membre, cu scopul de a consolida valorile noastre comune care condamnă încălcările drepturilor omului și crimele împotriva umanității. |

| | | |
| --- | --- | --- |
| | 12. | COSAC condamnă deportarea copiilor ucraineni de către Federația Rusă. COSAC condamnă, de asemenea, încălcarea dreptului copiilor ucraineni deportați de a-și păstra identitatea, astfel cum este definită la articolul 8 din Convenția ONU cu privire la drepturile copilului, ca urmare a practicii acceptării forțate a cetățeniei ruse. |

| | | |
| --- | --- | --- |
| | 13. | COSAC salută și sprijină procesul de extindere în curs pentru Ucraina, Balcanii de Vest, Moldova și, în perspectivă, Georgia, pe baza îndeplinirii criteriilor stabilite. COSAC subliniază că stabilitatea țărilor vecine ale UE este esențială pentru stabilitatea și prosperitatea întregii Europe. |

Crima organizată și corupția

| | | |
| --- | --- | --- |
| | 14. | COSAC subliniază importanța intensificării cooperării și a schimbului de informații la nivelul UE în lupta împotriva criminalității organizate transfrontaliere. COSAC salută rolul de coordonare al Eurojust în acest sens și solicită consolidarea cooperării cu țările terțe. |

| | | |
| --- | --- | --- |
| | 15. | COSAC salută inițiativele luate de colegiuitori pentru prevenirea și combaterea criminalității organizate transfrontaliere și subliniază că este important ca acestea să fie puse în aplicare în timp util. |

| | | |
| --- | --- | --- |
| | 16. | COSAC solicită acțiuni consolidate și eficace împotriva persoanelor care introduc ilegal migranți și a traficanților de ființe umane, aceștia reprezentând o provocare umanitară și de securitate majoră pentru Uniune. |

| | | |
| --- | --- | --- |
| | 17. | COSAC salută noile inițiative de combatere a corupției în toate domeniile. Corupția trebuie considerată crimă organizată. |

| | | |
| --- | --- | --- |
| | 18. | COSAC subliniază importanța combaterii corupției atât la nivel național, cât și la nivelul UE, precum și a cooperării cu țările terțe. |

Piața unică

| | | |
| --- | --- | --- |
| | 19. | COSAC este de acord cu Comisia că piața unică este una dintre cele mai mari realizări ale UE și subliniază importanța acesteia pentru dezvoltarea și prosperitatea UE în ultimii 30 de ani. |

| | | |
| --- | --- | --- |
| | 20. | COSAC subliniază că starea de bine a populației depinde de buna funcționare a serviciilor esențiale, cum ar fi aprovizionarea cu energie și cu apă și furnizarea de asistență medicală, transporturile și telecomunicațiile. Ar trebui să se pună în continuare accentul pe eliminarea barierelor de pe piața unică, în special în sectorul serviciilor. |

| | | |
| --- | --- | --- |
| | 21. | COSAC subliniază că o ofertă adecvată de competențe este importantă pentru competitivitatea Uniunii. Prin urmare, COSAC salută faptul că 2023 a fost desemnat „Anul European al Competențelor”. |

| | | |
| --- | --- | --- |
| | 22. | COSAC salută măsurile care pot promova mai mult tranziția verde și cea digitală și care pot consolida competitivitatea UE, asigurând în același timp autonomia sa strategică deschisă, pe scena mondială. COSAC salută în special măsurile care iau în considerare întreprinderile mici și mijlocii. |

| | | |
| --- | --- | --- |
| | 23. | COSAC subliniază că piața unică a fost expusă la diverse crize în ultimii ani. Perturbările de la nivelul lanțurilor valorice globale în timpul pandemiei au dus la deficite de produse importante. Războiul purtat de Rusia în Ucraina exacerbează provocările cu care se confruntă piața unică. Războiul a provocat o criză energetică de amploare care, la rândul său, a dus la creșterea prețurilor în majoritatea zonelor. |

| | | |
| --- | --- | --- |
| | 24. | COSAC subliniază cât de important este ca, inclusiv în perioade de criză, UE și statele membre să continue să elimine obstacolele, să reducă birocrația, să implementeze și să aplice legislația existentă și să adapteze piața unică la societatea modernă și digitală de astăzi pentru a răspunde așteptărilor cetățenilor și ale societăților. Piața unică trebuie să se adapteze în continuare la noile provocări, extinzând în același timp spațiul Schengen la România și Bulgaria, pentru a consolida și mai mult cooperarea și reziliența economică a UE, care depind în mare măsură de consolidarea frontierelor externe. |

Tranziția verde

| | | |
| --- | --- | --- |
| | 25. | COSAC salută eforturile depuse pentru a concretiza toate elementele pachetului „Pregătiți pentru 55”. UE are obiective climatice ambițioase care sunt necesare pentru a face față provocărilor viitorului. |

| | | |
| --- | --- | --- |
| | 26. | COSAC salută activitatea legată de tranziția verde și subliniază că este necesară o abordare holistică pentru a crea o lume sustenabilă. |

| | | |
| --- | --- | --- |
| | 27. | COSAC subliniază că UE are un rol central în tranziția verde și trebuie să se afle în avangarda eforturilor mondiale în domeniul climei. COSAC recunoaște, în același timp, importanța cooperării cu țările terțe, dat fiind că schimbările climatice reprezintă o provocare mondială care nu cunoaște frontiere. |

| | | |
| --- | --- | --- |
| | 28. | COSAC subliniază că tranziția verde este un pas necesar pentru a reduce dependența energetică a UE, respectând în același timp mixul de energie al fiecărui stat membru, și că această tranziție trebuie accelerată. |

| | | |
| --- | --- | --- |
| | 29. | COSAC constată că tranziția verde implică atât provocări, cât și oportunități la toate nivelurile societății și solicită ca aceasta să fie însoțită de un sprijin social și economic adecvat. |

---